# BMX

### Fra Wikipedia, den frie encyklopædi

Du har nye beskeder (forskel fra næstsidste redigering).
BMX-løb

BMX er en cykelsportsgren, og BMX er en forkortelse af det engelske ord Bicycle Moto Cross. Sporten foregår oftest på en 20" hjulstørrelses cykel. Der er flere måder at dyrke sporten på, og efter hvilken forgrening man vælger, har man forskellige typer stel. Dog er der mange kørere, der kombinerer de forskellige stiltyper, og dyrker en eller flere af dem samtidig. BMX-sporten stammer fra Californien i USA fra omkring 1969, hvor teenagerne efterlignede deres motocross-helte med deres cykler.

## [redigér] Hvad er BMX?

BMX er en intens sprintsport, hvor det går ud på at komme først gennem en kort bane, der indeholder forskellige forhindringer i form af hop og sving. Et heat (en gennemkørsel af banen) tager typisk mellem 30 og 45 sekunder.

Man starter otte kørere ad gangen, som alle sendes af sted fra en startrampe (gate). Løbet køres over tre heat, som alle tæller med i den endelige placering. De fire hurtigste kørere går videre til finalen, hvor der kun køres et heat.

Der køres om titler lige fra landsdelsmester til dansk-, nordisk-, europæisk- og verdensmestertitler. Den 30. juni 2003 besluttede den Internationale Olympiske Komite (IOC), at BMX racing bliver en fast del af det olympiske program fra 2008.

## [redigér] Andre former for BMX

BMX-cykler anvendes også til mere skateboard-orienterede aktiviteter. Disse aktiviteter er dog ikke organiseret, men udgør en stor del af kendskabet til BMX. Under et kaldes denne anvendelse af BMX-cykler for freestyle.

### [redigér] Vert

Dette er en forgrening, hvor man anvender en U-rampe (en rampe formet som et U), og disse ramper er ofte 2.5-3 meter høje. Begge sider af rampen er vertikale (Deraf navnet "Vert"), og det gælder så om for køreren at få nok fart på til at "køre ud over kanten", enten ved at pumpe vha. buen, køre ned af den og hjule eller køre fra et sted, hvor det er muligt at få fart på. Når køreren så er i luften udfører man som oftest tricks.

### [redigér] Street

Street-riding, eller gadekørsel er en anden forgrening, som indebærer, at man kører rundt i en by, og finder ting og sager at køre på og lave tricks ud fra. Dette giver også nogle interessante vinkler, da man selv finder på ting og ikke kører efter en arkitekts designplaner. Denne forgrening kræver en god del kreativitet før den rigtig bliver sjov.

### [redigér] Park

Park er BMX-kørsel i en skatepark. Skateparker kan være både udendørs og indendørs, samt være lavet af både træ, metal og cement. I en skatepark er der opstillet ramper, og andre ting som gør det muligt at lave tricks og spinne.

### [redigér] Flatland

Flatland skiller sig meget ud fra de andre forgreninger af BMX. Kørere i de andre forgreninger vil ofte tage del i flere stilarter, men flatland-kørere vil ofte kun køre flatland. Disse kørere er meget optaget af det og kan bruge flere timer om dagen på at perfektionere deres stil. Flatland bliver udøvet på fladt underlag (modsat de andre BMX-stilarter), og det går ud på at balancere og spinne med en variation af uforudsete positioner.

## [redigér] Organisering

### [redigér] Race

I Danmark er BMX racing organiseret i Dansk Motor Union (DMU), mens sporten på internationalt plan er organiseret i International Cycling Union (ICU). I marts 2007 var der 24 danske klubber fordelt over hele landet. De 24 klubber er:

- Bjerringbro BMX Klub
- Dragon BMX
- Ellum BMX Klub 'Mulle'
- Falcon BMX
- Feldborg BMX
- Haderslev BMX Klub
- Hobro BMX Klub
- Ikast BMX Klub
- Kalundborg BMX Klub
- Klarup BMX Klub
- Københavns BMX Klub
- Køge BMX Klub
- Møldrup BMX Klub
- Roskilde BMX Klub
- Sallingsund BMX-Klub
- Skanderborg BMX Klub
- Slagelse BMX Klub
- Sorø BMX Klub
- Storvorde BMX Klub
- Taulov-Skærbæk BMX Klub
- Tønder BMX-Park
- Varde BMX Klub
- Års BMX Klub "Lynet"
- Østjysk BMX

Mødested for BMX-Racere:

- www.rolfing.dk

### [redigér] Freestyle

Udøvere af BMX freestyle er ikke organiseret i traditionel forstand, men de senere år er internettet blevet brugt til at lave aftaler og dele erfaringer. Følgende sider er meget brugte:

- Krusty - en hjemmeside med debat
- Behindbars.dk - en side som indekserer alle steder hvor man kan køre freestyle i Danmark
- -BMX show siden 1987. Mange kører har gennem årene været med på holdet, og kører idag andre steder.

Hentet fra "http://da.wikipedia.org../../../b/m/x/BMX_aa44.html"

Kategori: Cykelsport

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Deutsch
- English
- Español
- Suomi
- Français
- עברית
- Hrvatski
- Italiano
- 日本語
- Lietuvių
- Latviešu
- Nederlands
- ‪Norsk (bokmål)‬
- Polski
- Português
- Русский
- Svenska